Polongipun wujudipun bunder wonten kerutanipun kanthi dawanipun udakawis 1 - 1,5 cm. etunggal polong padatanipun ngewrat setunggal wiji, ananging wonten ugi ingkang wosipun wonten kalih. Wijinipun kacang bogor inggih wujudipun bunder, alus teksturipun, lan atos badhe sampun dipunmangsak lan sampun garing. Wernanipun wiji kacang brol inggih punika krem, coklat, abrit, lan wonten totol- totolipun. Kados ta jinising legum ingkang sanesipun, tanduran punika ugi gadhah simbiosis kaliyan bakteri oangiket Nitrogen bebas, kanthi mbentuk bintil- bintil akar ingkang wonten bakterinipun. Tanduran kacang bogor punika inggih kabet tanduran herba setunggal musim kanthi wontenipun cawang- cawang lateral ingkang njalar wonten ing sak nginggiling siti. Tanduran punika gadhah ron majemuk kanthi tigang ronipun kanthi wujud radi elips. Pangipun ron dawa, saged tuwuh jejeg lan wonten wulunipun sekedhik.